Document ID: 32014D0120

DEĊIŻJONI TA’ IMPLIMENTAZZJONI TAL-KUMMISSJONI
tal-4 ta’ Marzu 2014
li tistabbilixxi l-lista tal-ispetturi tal-Unjoni skont l-Artikolu 79(1) tar-Regolament tal-Kunsill (KE) Nru 1224/2009
(notifikata bid-dokument C(2014) 1178)
(2014/120/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema Komunitarja ta’ kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006 (1), u b’mod partikolari l-Artikolu 79(1) tiegħu,
Billi:
(1)
Ir-Regolament (KE) Nru 1224/2009 jistabbilixxi sistema Komunitarja għall-kontroll, l-ispezzjoni u l-infurzar biex tkun żgurata l-konformità mar-regoli tal-Politika Komuni tas-Sajd. Ir-Regolament (KE) Nru 1224/2009 jipprovdi li, mingħajr preġudizzju għar-responsabbiltà primarja tal-Istati Membri kostali, l-ispetturi tal-Unjoni għandhom iwettqu l-ispezzjonijiet f’konformità ma’ dak ir-Regolament fl-ilmijiet tal-Unjoni u fuq bastimenti tas-sajd tal-Unjoni barra mill-ilmijiet tal-Unjoni. Il-lista tal-ispetturi tal-Unjoni trid tiġi stabbilita skont il-proċedura stipulata fir-Regolament (KE) Nru 1224/2009.
(2)
Ir-Regolament ta’ Implimentazzjoni tal-Kummissjoni (UE) Nru 404/2011 tat-8 ta’ April 2011 li jistipula regoli dettaljati għall-implimentazzjoni tar-Regolament tal-Kunsill (KE) Nru 1224/2009 li jistabbilixxi sistema Komunitarja ta’ kontroll għall-iżgurar tal-konformità mar-regoli tal-Politika Komuni tas-Sajd (2) jistipula regoli dettaljati għall-applikazzjoni tas-sistema ta’ kontroll tal-Unjoni Ewropea bir-Regolament (KE) Nru 1224/2009.
(3)
Ir-Regolament ta’ Implimentazzjoni (UE) Nru 404/2011 jipprovdi li l-lista tal-ispetturi tal-Unjoni trid tiġi adottata abbażi tan-notifiki tal-Istati Membri u tal-Aġenzija Ewropea għall-Kontroll tas-Sajd.
(4)
L-ewwel lista ta’ spetturi tal-Unjoni ġiet adottata fid-Deċiżjoni ta’ Implimentazzjoni tal-Kummissjoni 2011/883/UE (3). Dik il-lista ġiest sostitwita minn lista ġdida ta’ spetturi tal-Unjoni adottata fid-Deċiżjoni ta’ Implimentazzjoni tal-Kummissjoni 2013/174/UE (4). L-Artikolu 120 tar-Regolament ta’ Implimentazzjoni (UE) Nru 404/2011 jipprovdi li wara l-istabbiliment tal-lista inizjali, l-Istati Membri u l-Aġenzija Ewropea għall-Kontroll tas-Sajd iridu, sa Ottubru kull sena, jinnotifikaw kwalunkwe emenda fil-lista li jixtiequ jintroduċu għas-sena kalendarja ta’ wara, u li l-Kummissjoni trid temenda l-lista skont dan sal-31 ta’ Diċembru.
(5)
Uħud mill-Istati Membri nnotifikaw listi sħaħ tal-ispetturi rilevanti tagħhom. Għalhekk huwa xieraq li l-lista stabbilita fid-Deċiżjoni ta’ Implimentazzjoni 2013/174/UE tiġi sostitwita u li fl-Anness ta’ din id-Deċiżjoni tiġi stipulata lista ġdida tal-ispetturi tal-Unjoni abbażi ta’ dawn in-notifiki u n-notifiki dwar emendi fil-lista inizjali li waslu mingħand l-Istati Membri.
(6)
Il-miżuri stipulati f’din id-Deċiżjoni huma skont l-opinjoni tal-Kumitat għas-Sajd u l-Akkwakultura,
ADOTTAT DIN ID-DEĊIŻJONI:
Artikolu 1
Il-lista tal-ispetturi tal-Unjoni hija stabbilita fl-Anness ta’ din id-Deċiżjoni.
Artikolu 2
Id-Deċiżjoni ta’ Implimentazzjoni 2013/174/UE hija mħassra.
Artikolu 3
Din id-Deċiżjoni hija indirizzata lill-Istati Membri.
Magħmul fi Brussell, l-4 ta’ Marzu 2014.

Labels: 15
6